SINAR HARIAN • RABU 17 OGOS 2022 CETUSAN 17 Perihal lelaki cantik DUNIA BAHARU 2022 DR BUDIMAN MOHD ZOHDI Pada suatu hari, ketika berumur 14 atau 15 tahun, saya bersalam dengan seorang pak cik yang merupakan sahabat keluarga. "Amboi, lembutnya tangan Budi ni," katanya. Walaupun dia sekadar mengusik tetapi saya sangat terkesan dengan kata-kata itu. Kecewa. Sebagai lelaki saya tidak suka dikatakan memiliki ta- pak tangan yang lembut kerana seorang lelaki sebenar sepatutnya mempunyai tapak tangan yang keras dan kasar. Disebabkan kata-kata itu, saya men- jadi semakin rajin melakukan kerja-kerja kasar sama ada sebagai sebahagian daripada aktiviti kepengakapan atau sekadar mencari wang saku. Kadang- kadang saya sengaja mengangkat benda-benda berat yang ada di sekitar rumah. Tujuannya sama, supaya tapak tangan menjadi lebih keras dan kasar. Seorang sahabat pena saya pernah bercerita tentang budak lelaki kawan sekelasnya semasa di sekolah rendah yang sering diejek oleh rakan-rakan se- bab dia suka pakai bedak dan minyak wangi. Itulah cara hidup zaman saya dan tentu juga era sebelumnya. Lelaki sejati sentiasa mengelak daripada disekutu- kan dengan apa sahaja yang mem- punyai kaitan dengan perempuan. Ia bukan sahaja dalam hal lembut lembai, halus mulus dan gebu gebas, tetapi juga segala sesuatu yang lain. Pada era itu orang lelaki jangan cuba -cuba bercerita pasal penjagaan muka, kulit dan sebagainya. Baru buka mulut sahaja akan kena gelak, kemudian tujuh keturunan akan diungkit. Pengecualian mungkin ada bagi kumpulan-kumpulan terpencil. Misalnya, puak Wodaabe, kumpulan nomad yang tinggal di sekitar Niger, Cameroon, Nigeria dan Chad di Afrika. Kaum lelaki daripada suku kaum itu sanggup meng- habiskan masa berjam-jam untuk ber- dandan dan bersolek kerana itulah cara mereka menarik perhatian kaum wanita. Tetapi di kebanyakan tempat lain, terutamanya kita di sini, perbuatan be- gitu bukan sahaja di luar kebiasaan, malah dianggap pelik. Tak ramai rasanya orang sudi bermenantukan lelaki yang asyik membelek rambut dan bermain losyen. Pada zaman 'now' semua itu menjadi sejarah. Dunia baharu me- nyaksikan kaum lelaki berlumba-lumba menjaga kecantikan diri. Malah ramai daripada mereka yang lebih beria-ia dalam hal ini berbanding perempuan. Saya tak fi kir Almarhum Mat Kilau, Hang Tuah, Tun Perak, Parameswara atau sesiapa juga sebelum mereka per- nah terbayang yang suatu masa anak cucu mereka yang lelaki akan bersembang-sembang dengan lelaki lain tentang produk skin care dan body care, bukannya tentang keris, lembing atau pedang. Satu laporan oleh Grandview Research yang berpangkalan di Amerika Syarikat menunjukkan pasaran produk penjagaan diri lelaki di seluruh dunia meningkat daripada AS$11.65 bilion pada tahun 2019 kepada AS$12.34 pada tahun 2020. Ia menjangkakan angka itu akan melonjak kepada RM18.93 bilion pada tahun 2027. Ledakan ini berlaku di mana-mana, merentas sempadan geografi dan bu- daya. Sekarang ini tidak ada lagi pelik- nya melihat lelaki membawa beg kecil berisi peralatan penjagaan diri. Tidak siapa lagi akan terjeling-jeling dan tersenyum-senyum melihat seorang atau beberapa orang lelaki lain menyapu foundation ke muka dan mengilatkan kuku di depan khalayak. Sama ada di media baharu atau me- dia konvensional, produk-produk pen- jagaan diri lelaki dipasarkan dengan meluas oleh lelaki-lelaki yang tidak lagi kekok bercakap tentang krim pemutih, krim pelembap, body scrub dan lain- lain. Di luar sana pula salun-salun pen- jagaan diri untuk lelaki sedang tumbuh dengan galaknya. Adalah silap kalau mengaitkan pen- jagaan diri dalam kalangan lelaki ini dengan unsur-unsur kelembutan atau 'kesotongan'. Tidak. Ramai dalam kalangan lelaki yang mengambil berat soal penjagaan diri ini adalah mereka yang tidak kurang sedikit pun ke- jantanannya dari suara sehinggalah sosok badan. Yang lengannya sekeras kayu jati dan yang penamparnya se- besar pinggan pun ada. Persoalan yang mungkin timbul ialah kenapa fenomena ini berlaku? Apa puncanya? Adakah lelaki telah bosan dengan dunianya sendiri, maka itu me- reka mula meneroka dunia lain yang kebetulan lebih dahulu diterokai oleh wanita? Tidak mudah untuk menjawab soa- lan itu. Sama jugalah dengan tidak mu- dah untuk mencari sebab kenapa ada perempuan berasa hebat bila ber- perangai macam jantan.#dush! Datuk Dr Budiman Mohd Zohdi ialah Setiausaha Politik. Mulai 2022 menulis mengenai pengurusan perubahan. Malaysia: Apakah aku mencintaimu? MAAF CAKAP NORDEN MOHAMED 'Do you love me?' Itulah soa- lan yang kerap ditanya oleh seorang gadis kepada pacarnya. Ia adalah soalan yang mengharapkan jawapan 'Iya' da- ripada sang pria. Andai jawapannya seperti yang di- harap, maka gembiralah si gadis se- telah memperoleh kepastian. Sukalah si jejaka kerana membikin pasangan- nya bahagia. Soalan 'apakah kau sayangi daku' itu biasa ditanya oleh seseorang yang mengharapkan jawapan yang meng- undang kepastian. Si mama akan ber- tanya si anak, atau si adik akan berta- nya kakaknya. Pengakuan 'aku sayang padamu' adalah kenyataan yang lahir daripada emosi. Kerana emosilah se- seorang itu mampu melakukan yang luar biasa demi yang disayangi, se- bagaimana metafora 'lautan api sang- gup kurenangi.' Bagaimanapun, apakah agaknya jawapan kita seandainya negara mem- punyai suara lalu bertanya 'apakah awak cintakan saya?' Ramai dalam kalangan kita yang mampu menjawab- nya tanpa ragu-ragu, malah siap de- ngan menunjukkan bukti kecintaan mereka. Anggota tentera yang berkorban nyawa di hutan belantara, anggota polis yang sentiasa dibayangi ajal ke- rana membanteras penjenayah, kalangan guru yang sanggup ke pe- dalaman negeri untuk mendidik dan juga ekspatriat yang pulang dari luar negara untuk berkhidmat di negara sendiri adalah di antara mereka yang mampu mengaku 'aku cintakan negaraku' dengan bukti tindakan masing-masing. Malah, ramai dalam kalangan war- ganegara yang berusia sebaya atau lebih tua daripada negara, tidak kira apa pun bangsa boleh berkata dengan bangganya bahawa 'kami cintakan kau, Malaysia.' Sebabnya, ada yang pernah merasa penangan penampar Jepun atau trauma kerana ada anggo- ta keluarga yang disembelih komunis. Mereka serik dijajah. Mereka bersyukur sangat apabila kita dapat merdeka dan mengibarkan Jalur Gemilang. Mereka melihat ke- majuan dan pembangunan negara dengan hasil mahsul dari bumi seperti bijih timah, bijih besi dan bauksit. Mereka tahu betapa negara men- dapat hasil eksport getah dan kelapa sawit dan pernah menjadi negara pe- ngeluar terbesar dunia untuk tanaman- tanaman ini. Segala-galanya berubah dan menjadi baik di depan mata. Semakin sehari Malaysia yang dicintai kian makmur. Namun, bagi anak-anak pasca mer- deka, apa yang membuatkan mereka cintakan negara ini? Benar, sebahagi- an besar daripada mereka menyanyi- kan Negaraku di sekolah dan dipupuk semangat oleh para guru agar cintakan negara. Tetapi di luar sekolah, mereka tidak nampak itu. Malah di rumah sendiri rata-rata dalam kalangan ibu bapa, mereka tidak mengasuh anak-anak cintakan negara. Maaf cakap...termasuk kita yang mem- baca ini. Pada suatu ketika dahulu, kita ber- bangga menjadi rakyat Malaysia ke- rana kehebatan individu-individu yang merangkul pencapaian besar. Datuk Azhar Mansor adalah anak Malaysia pertama yang mengelilingi dunia se- cara solo. Kemudian kita ada Datuk Malik Mydin yang berjaya berenang merentasi Selat Inggeris. Kita juga berbangga dengan Datuk M Magendran dan N Mohandas yang menawan puncak Everest. Datuk Dr Sheikh Muszaphar Shukor pula adalah angkasawan Malaysia yang pertama dan bangga dengan Dr Sharifah Mazlina Syed Abdul Kadir yang pernah merentas kutub utara dan kutub sela- tan. Untuk mencintai negara, kita mes- ti mempunyai perasaan bangga ter- hadapnya. Apakah elemen yang boleh men- jadikan kita berbangga menjadi rakyat Malaysia? Kejayaan. Kejayaan mereka yang membawa Jalur Gemilang itulah yang menaikkan semangat kita. Meskipun sedikit, namun me- madailah anak-anak kita meremang bulu roma menyaksikan kejayaan me- reka yang merangkul pingat dalam arena sukan seperti dalam Sukan Komanwel baru-baru ini. Ini sahajalah peluang kita melaung 'Malaysia Boleh!' atau menyanyikan lagu Saya Anak Malaysia bersama- sama sebagai warganegara Malaysia. Selain daripada situasi itu, kita tiada peluang untuk berasa bangga. Tidak terfi kirkah bahawa kita sebenarnya sudah miskin semangat? Jangan tanya pula apa pentingnya semangat itu, sebab itu menandakan kita sudah papa perasaan! Norden Mohamed ialah mantan Ketua Pengarang Sinar Harian